ਆਮ ਤੌਰ 'ਤੇ ਮੇਨੋਪੌਜ਼ 45 ਤੋਂ 55 ਸਾਲ ਦੀ ਉਮਰ ਵਿੱਚ ਹੁੰਦਾ ਹੈ ਜਦੋਂ ਔਰਤਾਂ ਵਿੱਚ ਐਸਟ੍ਰੋਜਨ ਦਾ ਪੱਧਰ ਘੱਟ ਜਾਂਦਾ ਹੈ

ਪਰ,ਵੇਲਸ ਵਿੱਚ ਕਈ ਔਰਤਾਂ ਮੇਨੋਪੌਜ਼ ਦੇ ਇਨ੍ਹਾਂ ਪ੍ਰਭਾਵਾਂ ਤੋਂ ਨਜਿੱਠਣ ਲਈ ਠੰਡੇ ਪਾਣੀ ਵਿੱਚ ਤੈਰਾਕੀ ਦਾ ਤਰੀਕਾ ਅਪਣਾ ਰਹੀਆਂ ਹਨ। 

ਇਹ ਔਰਤਾਂ ਸਮੁੰਦਰ ਦੇ 6 ਡਿਗਰੀ ਸੈਲਸੀਅਸ ਤਾਪਮਾਨ ਵਾਲੇ ਪਾਣੀ ਵਿੱਚ ਉਤਰਦੀਆਂ ਹਨ ਅਤੇ ਠੰਡ ਨੂੰ ਮਾਤ ਦੇ ਕੇ ਤੈਰਾਕੀ ਕਰਦੀਆਂ ਹਨ। 

ਇਨ੍ਹਾਂ ਵਿੱਚੋਂ ਕੁਝ ਔਰਤਾਂ ਦਾ ਮੰਨਣਾ ਹੈ ਕਿ ਇਸ ਤਰੀਕੇ ਨਾਲ ਉਨ੍ਹਾਂ ਦੀ ਮਾਨਸਿਕ ਸਿਹਤ ਵਿੱਚ ਵੀ ਸੁਧਾਰ ਹੋਇਆ ਹੈ।

ਇਹ ਵੀ ਪੜ੍ਹੋ:

ਐਲੀਸਨ ਓਵੇਨ ਕਹਿੰਦੀ ਹੈ, ''ਜਦੋਂ ਮੈਨੂੰ ਕੁਝ ਸਾਲ ਪਹਿਲਾਂ ਮੇਨੋਪੌਜ਼ ਹੋਇਆ ਤਾਂ ਪਹਿਲਾਂ ਪਤਾ ਹੀ ਨਹੀਂ ਲੱਗਾ ਕਿ ਇਹ ਸ਼ੁਰੂ ਹੋ ਗਿਆ ਹੈ। ਮੈਂ ਅਜਿਹੀਆਂ ਔਰਤਾਂ ਦੀਆਂ ਕਹਾਣੀਆਂ ਪੜ੍ਹੀਆਂ ਸਨ ਜੋ ਬਹੁਤ ਤਣਾਅ ਅਤੇ ਡਿਪਰੈਸ਼ਨ ਵਿੱਚ ਆ ਗਈਆਂ।''

ਐਲੀਸਨ ਕਹਿੰਦੀ ਹੈ, ''ਮੈਂ ਆਪਣੇ ਨਾਲ ਅਜਿਹਾ ਕੁਝ ਨਹੀਂ ਚਾਹੁੰਦੀ ਸੀ। ਇਸ ਲਈ ਮੈਂ ਸੋਚਿਆ ਕਿ ਖ਼ੁਦ ਨੂੰ ਐਕਟਿਵ ਰੱਖਣ ਅਤੇ ਇਸ ਤੋਂ ਬਾਹਰ ਨਿਕਲਣ ਲਈ ਮੈਨੂੰ ਕੁਝ ਕਰਨਾ ਹੀ ਹੋਵੇਗਾ।''

ਇਹ ਔਰਤਾਂ ਸਮੁੰਦਰ ਦੇ 6 ਡਿਗਰੀ ਸੈਲਸੀਅਸ ਤਾਪਮਾਨ ਵਾਲੇ ਵਿੱਚ ਉਤਰਦੀਆਂ ਹਨ ਅਤੇ ਠੰਡ ਨੂੰ ਮਾਤ ਦੇ ਕੇ ਤੈਰਾਕੀ ਕਰਦੀਆਂ ਹਨ

ਦੇਖਦੇ ਹੀ ਦੇਖਦੇ ਗਰੁੱਪ ਬਣ ਗਿਆ 

ਐਲੀਸਨ ਨੇ ਪਿਛਲੀਆਂ ਗਰਮੀਆਂ ਵਿੱਚ ਅਧਿਆਪਕ ਦੀ ਨੌਕਰੀ ਛੱਡ ਦਿੱਤੀ ਅਤੇ ਸੇਰੇਬ੍ਰਲ ਪਾਲਸੀ ਤੋਂ ਪੀੜਤ ਆਪਣੀ ਧੀ ਦੀ ਪੂਰੀ ਤਰ੍ਹਾਂ ਦੇਖਭਾਲ ਕਰਨ ਲੱਗੀ। 

ਉਹ ਦੱਸਦੀ ਹੈ ਕਿ ਇਸ ਤੋਂ ਕੁਝ ਸਮੇਂ ਬਾਅਦ ਹੀ ਉਨ੍ਹਾਂ ਨੇ ਸਵਾਨਸੀ ਵਿੱਚ ਗੋਵਰ ਪ੍ਰਾਇਦੀਪ ਵਿੱਚ ਕੋਲਡ ਵਿੰਟਰ ਸਵੀਮਿੰਗ ਯਾਨਿ ਠੰਡੇ ਪਾਣੀ ਵਿੱਚ ਤੈਰਾਕੀ ਕਰਨੀ ਸ਼ੁਰੂ ਕਰ ਦਿੱਤੀ। 

ਪਹਿਲਾਂ ਉਹ ਇਕੱਲੀ ਅਜਿਹਾ ਕਰਦੀ ਸੀ ਪਰ ਬਾਅਦ ਵਿੱਚ ਉਨ੍ਹਾਂ ਨੇ ਹੋਰ ਔਰਤਾਂ ਨਾਲ ਵੀ ਜੁੜਨ ਬਾਰੇ ਗੱਲ ਕੀਤੀ। 

ਐਲੀਸਨ ਦੱਸਦੀ ਹੈ, ''ਇਸਦੀ ਸ਼ੁਰੂਆਤ ਬਹੁਤ ਰੋਮਾਂਚਕ ਬਹੁਤ ਰੋਮਾਂਚਕ ਅਤੇ ਉਤਸ਼ਾਹ ਭਰੀ ਸੀ। ਅਸੀਂ ਆਪਣੇ ਅੰਦਰ ਇੱਕ ਬੱਚੇ ਨੂੰ ਜਗਾ ਦਿੱਤਾ। ਅਸੀਂ ਖ਼ੁਦ ਨੂੰ ਯਾਦ ਕਰਵਾਇਆ ਕਿ ਬੱਚੇ, ਨੌਕਰੀਆਂ ਅਤੇ ਦੂਜੇ ਕੰਮਾਂ ਤੋਂ ਪਹਿਲਾਂ ਅਸੀਂ ਕਿਸ ਤਰ੍ਹਾਂ ਦੇ ਹੁੰਦੇ ਸਨ।''

ਉਹ ਕਹਿੰਦੀ ਹੈ, ''ਇਸ ਪ੍ਰਕਿਰਿਆ ਵਿੱਚ ਸਰੀਰ ਦੇ ਪਾਣੀ ਦੇ ਅਨੁਕੂਲ ਹੋਣ ਤੋਂ ਪਹਿਲਾਂ ਪਾਣੀ ਵਿੱਚ ਟਿਕੇ ਰਹਿਣ ਲਈ 91 ਸੈਕਿੰਡ ਤੱਕ ਹਿੰਮਤ ਬਣਾਏ ਰੱਖਣ ਦੀ ਲੋੜ ਹੈ।''

ਐਲੀਸਨ ਕਹਿੰਦੀ ਹੈ ਕਿ ਇਸ ਤਰੀਕੇ ਨੂੰ ਅਪਣਾ ਰਹੀਆਂ ਔਰਤਾਂ ਐਨੀਆਂ ਸਕਾਰਾਤਮਕ ਰਹੀਆਂ ਕਿ ਉਨ੍ਹਾਂ ਨੇ ਆਪਣੇ ਆਪ ਇੱਕ ਸਮੂਹ ਬਣਾ ਲਿਆ। 

ਹੁਣ ਤਾਂ ਗੋਵਰ ਬਲੂਟਿਟਸ ਨਾਮ ਨਾਲ ਇੱਕ ਸਵੀਮਿੰਗ ਕਲੱਬ ਬਣ ਚੁੱਕਿਆ ਹੈ। ਇੱਥੇ ਕਰੀਬ 20 ਔਰਤਾਂ ਠੰਡੇ ਪਾਣੀ ਦਾ ਲੁਤਫ਼ ਲੈਣ ਲਈ ਇਕੱਠੀਆਂ ਆਉਂਦੀਆਂ ਹਨ। 

ਇਹ ਵੀ ਪੜ੍ਹੋ:

ਮੇਨੋਪੌਜ਼ ਕੀ ਹੁੰਦਾ ਹੈ

ਐਨਐੱਚਐੱਸ ਮੁਤਾਬਕ ਮੇਨੋਪੌਜ਼ ਉਦੋਂ ਹੁੰਦਾ ਹੈ ਜਦੋਂ ਔਰਤਾਂ ਨੂੰ ਪੀਰੀਅਡਜ਼ ਆਉਣੇ ਬੰਦ ਹੋ ਜਾਂਦੇ ਹਨ ਅਤੇ ਉਹ ਗਰਭਵਤੀ ਨਹੀਂ ਹੋ ਸਕਦੀਆਂ। 

ਇਸ ਦੌਰਾਨ ਰਾਤਾਂ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਮੇਨੋਪੌਜ਼ ਦੇ ਅਸਰ ਨੂੰ ਇਨ੍ਹਾਂ ਔਰਤਾਂ ਨੇ ਇੰਝ ਘਟਾਇਆ